**Esztergályhorváti Község Önkormányzata**

**Polgármesterétől**

**ELŐTERJESZTÉS**

**a Képviselő-testület 2020. július 2-i ülésére**

**Tárgy: Esztergályhorváti Község Önkormányzata 2019. évi zárszámadásának elfogadása**

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.), valamint az államháztartás számviteléről szóló 4/2013 (I.11.) Kormányrendelet értelmében a helyi önkormányzat a tárgyévet követően költségvetési beszámolót készít.

Az Áht. 91. § (1) bekezdése alapján:

“A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé."

Esztergályhorváti Község Önkormányzata a 2019. évi költségvetését a képviselő-testület az 1/2019. (III.13.) önkormányzati rendelettel 70.684.647 Ft bevétellel és ugyanennyi kiadással alkotta meg. A költségvetés forráshiány nélkül került elfogadásra.

Az év folyamán módosításra került a költségvetési rendelet, a testület által meghozott döntések, központi költségvetési kapcsolatokból származó források rendeletben történő átvezetése.

Az éves beszámoló készítése során az állami támogatások módosított előirányzat és teljesítés kötelező egyezősége miatt a 2019. évi költségvetési rendelet módosított bevételi és kiadási előirányzata 97.298.516 Ft-tal zárult, továbbra is forráshiány nélkül.

Esztergályhorváti Község Önkormányzata a költségvetés végrehajtása során alkalmazott gyakorlata megfelel a jogszabályi előírásoknak, valamint a hatályos helyi szabályzatoknak.

Az önkormányzati feladatellátás általános értékelése

Az Önkormányzat a 2019-es gazdálkodási évben megfelelően teljesítette az önkormányzati törvényben előírt kötelező feladatait.

A kötelező feladatok mellett a költségvetés felújításokat és beruházásokat is tudott finanszírozni.

A beszámoló számszaki adatait a mellékletek tartalmazzák.

**Bevételek alakulása:**

Működési célú támogatások a módosított előirányzathoz képest 100 %-os teljesülést mutatnak.

Felhalmozási célú támogatások a módosított előirányzathoz képest 100 %-ban teljesültek.

Közhatalmi bevételek a módosított előirányzat 90 %-ában folytak be, melynek nagy részét a helyi adó bevételek képezik.

Az önkormányzat összes bevétele a módosított előirányzathoz képest 100 %-ban teljesült.

**Kiadások alakulása:**

A működési kiadásokon belül a módosított előirányzathoz képest a személyi juttatások 95 %-os, a munkaadót terhelő járulékok 95 %-os, a dologi kiadások 93 %-os, ellátottak pénzbeli juttatásai 100 %-os, egyéb működési célú kiadások 47 %-os teljesülést mutatnak.

Beruházások tervezett összegének 11 % -a, a felújításokra tervezett előirányzat 100 %-a került felhasználásra.

A kiadási előirányzatok teljesülése összességében a módosításhoz képest 62 %-ban realizálódott.

Az önkormányzat nem vett fel hitelt sem a működési feladatainak ellátásához, sem felhalmozási/felújítási terveinek megvalósításához.

Esztergályhorváti Község Önkormányzatának 2019. évben nem volt hitel visszafizetési kötelezettsége.

Az önkormányzat alaptevékenységének maradványa 2019. december 31-én 37.747.024 Ft.

Kérem a Képviselő-testületet, hogy a 2019. évi költségvetés végrehajtásáról szóló beszámolómat és annak függelékét képező belső ellenőri jelentést megvitatni és elfogadni szíveskedjenek.

**Esztergályhorváti, 2020. július 2.**

**Brunner Tibor Kálmán**

**polgármester**